NaiveNeuron/SloPal huggingface dataset:
M. Číž, podpredseda NR SR: (2007-03-29):
(Hlasovanie.) Prítomných 124 poslancov, za návrh 79 poslancov, proti 3 poslanci, zdržalo sa 38 poslancov, nehlasovali 4 poslanci. Konštatujem, že sme schválili návrh novely zákona č. 68/2005 Z. z. o cenách. Ďalej budeme hlasovať v druhom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (pod tlačou 186). Poprosím spoločnú spravodajkyňu z ústavnoprávneho výboru pani poslankyňu Katarínu Tóthovú, aby hlasovanie uvádzala s tým, že teda najprv pristúpime k hlasovaniu o návrhoch zo spoločnej správy, pokiaľ boli predložené. Nech sa páči.
Blanár, Juraj, podpredseda NR SR (2022-02-03):
Pán poslanec Ďurica a pán poslanec Mihalik s faktickými poznámkami. Nech sa páči.
Zelník, Štefan, poslanec NR SR (2017-10-10):
Ďakujem pekne za slovo. Ja len chcem povedať, že nebolo to nesystémové, nebolo to ani tak, že za päť minút alebo nakrátko. Pán minister to na výbore pre zdravotníctvo jasne vysvetlil, že od prípravy rozpočtu v minulom roku sa pamätalo na to, že ak sa urobia opatrenia v zdravotníctve, tak môžme rátať s nejakým dofinancovaním. Neviem si predstaviť, že by otázka dofinancovania išla do medzirezortného pripomienkového konania alebo že ak má s tým niekto vôbec problém, pretože vieme, že tá zadlženosť v rezorte je veľká a zdravotníctvo dofinancovanie potrebuje. Takže len na tú poznámku, ktorú pani kolegyňa povedala, že bolo to chaotické. Vôbec nie. Bolo to dlhodobo pripravované, a pokiaľ aj minister zdravotníctva ukázal a deklaroval pred ministerstvom, pred ministrom financií, že opatrenia sa v zdravotníctve urobili, takisto sa prijal ozdravný plán vo Všeobecnej zdravotnej poisťovni. Treba povedať, že to neboli peniaze, ktoré by bol niekto nejakým spôsobom niekde odlial, ale boli to peniaze, ktoré boli vyplatené zdravotníckym zariadeniam a bolo nakontrahovaných viacej, ako poisťovňa v skutočnosti mala. Takže nehovoril by som o tom, že poisťovňa sa správala nehospodárne. Čiže ja vítam to, že poslanci, väčšina poslancov to podporila, tento návrh, na dofinancovanie zdravotníctva, pretože naozaj aj zdravotné poisťovne, ale najmä poskytovatelia a najmä pacienti dofinancovanie veľmi potrebujú. Ďakujem veľmi pekne.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 135 poslancov, za 114, proti žiadny, zdržalo sa 20, 1 nehlasoval. Konštatujem, že Národná rada vyslovila súhlas s uvedenou zmluvou. Teraz budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu. Je to tlač 1530. Prosím určeného spoločného spravodajcu z výboru pre ľudské práva a národnostné menšiny pána poslanca Ondreja Dostála, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu , tlač 1530.)
Tomáš, Erik, poslanec NR SR (2016-09-14):
Pán predseda, rešpektujem vašu výzvu, ale napriek tomu to skúsim. Chcem vás poprosiť, aby Národná rada dala hlasovať o tom, aby sa Igor Matovič ospravedlnil vám konkrétne za slová „ty špina, ty hajzel“, ktoré predchádzali vaším včerajším bonmotom, a zároveň chcem poprosiť, aby sa obmedzili slová ako „šťať“ v Národnej rade, ktoré odzneli z úst pani poslankyni Jany Cigánikovej. Ďakujem.
Žiga, Peter, podpredseda NR SR (2024-09-17):
Vyhlasujem všeobecnú rozpravu za skončenú. Chcem sa opýtať navrhovateľa, áno, chce zaujať stanovisko.
Grendel, Gábor, podpredseda NR SR (2020-09-23):
Pán spravodajca, chcete zaujať stanovisko k rozprave? Nie. V tom prípade pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 79/2015 o odpadoch (tlač 246). Dávam teraz slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Vladimírovi Zajačikovi, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z. , tlač 246.)
Pčolinský, Peter, podpredseda NR SR (2023-01-26):
Ďakujem pekne. S ďalšou faktickou poznámkou pán poslanec Kočiš.
P. Hrušovský, predseda NR SR: (2003-09-24):
(Hlasovanie.) Prítomných je 122 poslancov, za 53, proti 35, zdržalo sa 32, nehlasovali 2. Návrh pána poslanca Blajska sme neschválili. Prosím, ďalší návrh.
A. Belousovová, podpredsedníčka NR SR: (2007-11-27):
Faktická poznámka, pán podpredseda Národnej rady Číž. Nie je prítomný. Takže ďalšia faktická, pán poslanec Lipšic, nech sa páči.
Hatráková, Katarína, poslankyňa NR SR (2021-05-14):
Ďakujem pekne, pán predsedajúci. Ja ďakujem, pán kolega, za konštruktívne zhrnutie toho návrhu zákona, lebo po tom všetkom, čo tu bolo povedané, si naozaj treba zdôrazniť, že ide v prípade návrhu zákona pani, pani poslankyne Hajšelovej o skrátenie lehôt, o dôraz na alternatívne spôsoby väzby a, a tiež o sprísnenie podmienok vzatia do väzby. A teda pripomínam, že tu na pôde parlamentu ide tiež o otvorenie diskusie o, o ľuďoch, ktorých týrajú inštitúcie a tam, tak ako sme spomínali, je jedno, že či je jeden, alebo ich je sto. Proste to treba urobiť. Ďakujem pekne.
Jurinová, Erika, podpredsedníčka NR SR (2015-05-21):
Pán poslanec Simon.
Bugár, Béla, podpredseda NR SR (2018-06-13):
Pán spravodajca, chcete sa vyjadriť k rozprave? Nie, ďakujem pekne. Prerušujem rokovanie o tomto bode programu. Ďalším bodom je návrh na voľbu predsedu a dvoch členov Dozornej rady Úradu pre dohľad nad zdravotnou starostlivosťou (tlač 996). Dávam slovo znovu pani ministerke zdravotníctva Andrei Kalavskej, nech sa páči.
Schlosár, Rastislav, poslanec NR SR (2019-10-28):
Vážený pán predseda, k tomuto návrhu ústavného zákona vystúpili dvaja páni poslanci, nepodali žiadny procedurálny návrh. Prosím, aby ste dali hlasovať o tom, že prerokujeme návrh ústavného zákona v druhom čítaní.
Bugár, Béla, podpredseda NR SR (2018-10-23):
Pani poslankyňa Krištúfková.
J. Vaľová, poslankyňa: (2007-09-04):
No a ďalšiu vec. Pán Lipšic, nehnevajte sa na mňa, hovoríte, že poškodení invalidi a baníci sú nejaká, ja to ani neviem, čo toto je, „bojúvka“, alebo čo toto vy tu rozprávate. Prosím vás pekne, pán Lipšic, tak dajte vonku zoznam, pretože takisto tu boli mešťania z Bratislavy, stáli pred parlamentom, dajte vonku zoznam SBS-ke, aby, pán Lipšic, ľudia vedeli, kto môže vstúpiť do parlamentu, ktorý občan môže, ktorý nemôže a ktorý podľa vás je občan bežný, ako vy si predstavujete, a ktorý je úderka alebo „bojúvka“, alebo ako vy tu rozprávate. Tak treba tých občanov označiť, asi na to máte patent alebo systém. To je ďalšia vec. A niečo vám prečítam, lebo najlepšie je vždycky, ak povie občan. Tak vám prečítam od pána Ostrolúckeho zo Zvolena list, ktorý prišiel predsedovi vlády: „Som od roku 1993 ťažko zdravotne postihnutý, robím taktiež bezplatné sociálne poradenstvo pre zdravotne postihnutých a sociálne slabších. Dennodenne sa stretávam s desiatkami týchto osôb. Ak niekto tvrdí, že vianočný príspevok je nesystémový krok, nech skúsi žiť zo 6-7-tisícového dôchodku a uvidí, či je 1 500 korún pred Vianocami pomoc, alebo nie. Nemienim sa podrobne rozpisovať o tvrdeniach opozície, tisícky zdravotne postihnutých ľudí ešte majú v čerstvej pamäti hrôzovládu pána Kaníka, Zajaca, Fronca pod taktovkou pána Dzurindu. A opatrenia pani Tomanovej už prinášajú pre nás prvé...“ (Potlesk.)
Klus, Martin, podpredseda NR SR (2019-10-23):
Ďakujem, pán poslanec. Dávam slovo spravodajcovi, ktoré určil navrhnutý gestorský výbor pre financie a rozpočet pánovi poslanci Kecskésovi.
Škopová, Anežka, poslankyňa NR SR (2024-01-24):
Dobre. Ďakujem za slovo, pán predsedajúci. Pán poslanec Sabo, ďakujem za vaše vecné a pokojné vystúpenie. Začali ste slovami, že to má zmysel. Áno, stojí to za to, pretože právneho štá... nemôžeme sa vzdať právneho štátu bez, len tak bez boja, preto by som sa ešte raz chcela poďakovať každému, kto sa k tomuto boju pridal a priložil ruku k tomu, aby sme získali čas pre spravodlivosť. Pán poslanec, čítali ste tiež stanovisko Európskeho parlamentu, takže ďakujem, že ste predniesli aj toto dôležité uznesenie. Viaceré inštitúcie Európskej únie sa vyjadrili, že táto novela by znamenala priame porušenie čl. 325 o fungovaní Európskej únie, ktorý hovorí o povinnosti členského štátu Európskej únie účinne chrániť rozpočet Únie. Napriek všetkým výhradám sa však vládna koalícia tvári, že je všetko v poriadku a naďalej pretláča zmeny, otvárajú priestor pre de facto beztrestnosť pri korumpovaní a rozkrádaní. Ľudia však toto všetko vidia, vážená vláda, a nie sú ticho, preto by som bola na mieste predsedu vlády pána Fica tak trochu nervózna, pretože, nezabúdajte, už sa raz ľuďom podarilo na námestiach dosiahnuť vašu demisiu. A tí istí ľudia na námestiach stoja opäť. Ešte raz ďakujem za váš príspevok.
Hrnčiar, Andrej, podpredseda NR SR (2018-12-03):
Dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Kvorkovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Hazucha, Ivan, poslanec NR SR (2023-11-23):
86. Ďakujem pekne. Vážený pán predseda, vážený pán minister, kolegyne, kolegovia, pán minister, metódy prístupu k vyšetrovaniu, ktorého jasným cieľom a tomuto cieľu aj posväteným všetkým prostriedkom, ktoré ste tu vy a aj pán premiér spomenuli, ani náhodou nepripomína demokratické zriadenie a vyšetrovanie v zmysle súčasne platných zákonov. Ale tieto metódy pripomínajú skôr stredovek a inkvizíciu. Schňapnúť najslabších, najlabilnejších, obviniť, vypočúvať, zastrašiť, vymámiť udanie a ísť pre ďalšieho. Presne takto to robila inkvizícia. Dnes keď kolegovia podali návrh na odvolanie ministra Šutaja Eštoka, sa im zrejme zdá, týmto kolegom, že tvoja práca je hrubá, avšak dopustili ste, vážení kolegovia, hrubú dieru v právnom štáte a to si vyžaduje aj hrubú záplatu. A práve túto hrubú záplatu prišíva pán minister Šutaj Eštok. Teda, pán minister, stojím za vami, pokiaľ sa stretávam s ľuďmi, a stretávam sa, stoja za vami obyvatelia Slovenskej republiky, takže držím palce v ďalšej práci. Takto to treba robiť. Ďakujem.
Saloň, Marián, poslanec NR SR (2021-11-23):
Ďakujem pekne, pán predsedajúci. Pán podpredseda, ja zareagujem na tú časť presne, čo si hovoril o tom, že akým neštandardným legislatívnym postupom vlastne postupovali predkladatelia tohto návrhu zákona. Ja som rád, že tu sedí aj jeden z predkladateľov pán poslanec Kyselica, lebo keď si aj on spomenie na tú rozpravu, ktorú my sme dvaja vlastne viedli voči nemu, že, slušne nazvané, to bol len obyčajný a čistý prílepok, to, čo bolo spravené už len k samotnému tomu zákonu o štátnej službe, ktorý je sám osebe krágľovací, kde bude odvolávať všetkých nadriadených na akomkoľvek poste, tak ste k tomu takýmto prílepkovým spôsobom ešte dali aj policajtov, kde ste dali ten nešťastný § 35 ods. 2, ktorý, ktorý vlastne bol kritizovaný, keď bol platný počas našej vlády. My sme ho vtedy dali preč, pretože, lebo chceli ste odstrániť politizáciu v Policajnom zbore, s tým, že sú už teraz rôzne rozhodnutia súdov, kde tí policajti povyhrávali a museli im spätne doplácať tie platy. A takisto aj to rozhodnutie súdu, však ten policajt sa ani vlastne, ani ten človek, ten v štátnej službe na tej riadiacej funkcii sa ani nemá voči čomu brániť, lebo on keď bude odvolaný bez udania dôvodu, tak ani nevie, voči akým dôvodom má reagovať. Čiže ja som rád, že pani prezidentka si osvojila tieto pripomienky, ktoré celý čas sme poukazovali, počas celého legislatívneho procesu, tak ja verím, že tento zákon ani neprejde.
Hrnčiar, Andrej, podpredseda NR SR (2018-10-17):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Pavlovi Gogovi.
Lackovič, Marek, poslanec NR SR (2024-01-16):
Ďakujem veľmi pekne, pán predsedajúci. Pani poslankyňa začala svoju rozpravu tým, že nás uviedla do nie tak dávnej minulosti, kedy sme prejednávali na pôde tohto parlamentu aj programové vyhlásenie vlády, ktoré nesie taký ten honosný podtitul, že lepšie, pokojnejšie a bezpečnejšie žiť. A naznačila to vo svojej rozprave a ja to dopoviem, že tam je taká jedna krásna krátkodobá priorita, ktorú si vláda zadefinovala a to, citujem, že: „Vláda si kladie za cieľ zásadne zvýšiť stabilitu podnikateľského prostredia a to obmedzením používania inštitútu skráteného legislatívneho konania“ a tak ďalej. Chcú zabrániť obchádzaniu diskusie so sociálnymi partnermi formou účelových návrhov zákonov bez riadneho zhodnotenia vplyvov na rozpočty a tak ďalej a tak ďalej. No ale to zásadné, čo tu je povedané, je to, že si kladú za cieľ, dobre počúvajte, obmedziť používanie inštitútu skráteného legislatívneho konania. A opravte ma, ak sa mýlim, a ja som tu ešte od toho 25. októbra, neviem, či je to osemdesiaty tretí, štvrtý deň dnes, snáď ešte nevidel zákon, ktorý by bol prijímaný inak ako cez skrátené legislatívne konanie. Nevie, až naozaj na snáď voľbu členov jednotlivých výborov a ich predsedov sme všetko ostatné prejednávali snáď iba len cez skrátené legislatívne konanie. Možno až na nejaké drobné výnimky. Pričom opakovane sú tie zákony predkladané tak, že nie je nikde vysvetlená ani nevyhnutnosť a nie je vysvetlená ani naliehavosť týchto zákonov. A naozaj čo k tomu dodať. No, snáď už len, že snáď sa raz dočkáme.
Muránsky Peter, poslanec NR SR (2012-09-19):
Áno, pán predseda. Budeme, keďže v rozprave nevystúpil žiaden poslanec, tak budeme hlasovať o bodoch spoločnej správy 1 až 11 s návrhom gestorského výboru schváliť.
Uhrík, Milan, poslanec NR SR (2018-11-28):
Pán poslanec, neškriekajte, prihláste sa s faktickou. (Reakcia z pléna.) Irena Bihariová, Cigánka, ktorá bola predsedníčka Ľudí proti rasizmu, to znamená mimovládnej organizácie, ktorá sa tvárila, že bojuje proti rasizmu, ale boli to prví, oni prví delili ľudí podľa farby pleti, pretože ak ste boli Róm alebo Cigán, alebo ako to chcete nazvať, tak vtedy vám pomohli. Ale pokiaľ, ale pokiaľ ste mali nesprávnu farbu pleti, tak vtedy sa o vás nezaujímali, pretože v ich pohľade je rasizmus, boj proti rasizmu len ako boj proti bielym. A to nehovorím o tom, akými, z akých peňazí bola táto žena platená. A všetci vieme, všetci si pamätáme na tú príhodu, keď jej policajt odmietol podať ruku a ona so svojou, so svojím mimovládnym besnením dosiahla to, že tento chudák policajt bol nakoniec vyhodený z práce kvôli tomu, že nepodal ruku, čo vôbec nie je povinný podať nejakú ruku. Strana Liberálne Slovensko (pozn. red.: správne „Progresívne Slovensko“) takisto je prepojená na, na klan Lunterovcov v Banskobystrickom samosprávnom kraji, ktorý, ktorý, viete veľmi dobre, ako sa zachoval, nechcem sa ich veľmi dotýkať, pretože to s týmto paktom naozaj veľa nesúvisí, ale spomeniem aspoň tu dve-tri veci, ako si zvyšovali platy, ako si odliali 1,5 mil. do neziskovky, jedna z prvých vecí, čo spravili, ako prenajali 700-tisícový majetok za euro a... (Prerušenie vystúpenia predsedajúcim.)
M. Záhumenský, poslanec: (2008-03-27):
O dotáciách, ja sa chcem spýtať, koľkokrát ste za 8 rokov predložili návrh Európskej únii, aby sa zrušili dotácie v Európskej únii. Počúvam to pri každom rozpočte, aj pri tohtoročnom, keď sa schvaľoval, ako je hazardovaním so štátnymi prostriedkami vynakladať tých 0,9 % pre poľnohospodárov a stále nás obviňujete, že dávame poľnohospodárom, že ich zvýhodňujeme. Ale pritom som sa vás pýtal, koľkokrát predložila vaša vláda, vláda pána Dzurindu v Európskej komisii, Európskemu parlamentu návrh na zrušenie dotácií. Koľkokrát ste predložili takýto návrh, aby došlo v rámci Európskej únie k zlikvidovaniu dotácií? Ale aby to bola požiadavka aj na WTO, aby sa zlikvidovali dotácie v celom svete? Ja ako poľnohospodár a za poľnohospodárov hovorím, naši slovenskí... (Vystúpenie prerušené časomierou.)
Paška, Pavol, predseda NR SR (2012-07-02):
Ďakujem pekne, pani spravodajkyňa. Otváram rozpravu. Mám písomnú prihlášku od pána poslanca Vašečku. Prerušujem rokovanie o tomto bode programu, pretože je 12.02 hod., je obedňajšia prestávka. O 14.00 hodine budeme pokračovať rozpravou, kde najprv vystúpi pán poslanec Vašečka, ktorý je písomne prihlásený, a potom dám možnosť sa prihlásiť do rozpravy ústne. Dobrú chuť. (Prerušenie rokovania o 12.02 hodine.) (Pokračovanie rokovania o 14.00 hodine.)
Jurinová, Erika, podpredsedníčka NR SR (2015-11-10):
Dávam slovo spoločnému spravodajcovi z výboru pre financie a rozpočet, opäť pánovi poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Kozelová, Monika, poslankyňa NR SR (2021-09-21):
Jáj, pán poslanec, keby boli majstrovstvá sveta v demam... v demagógii, tak vy ste normálne na jednom z prvých troch miest úplne bezpečne. Musím vás znova upozorniť, že toto nie je zákon o Slovenskom národnom povstaní ako takom. My ho nejdeme meniť ani ho nejdeme rušiť, ani mu nejdeme meniť obsah, nejdeme meniť ani Košický vládny program. Toto je zákon o múzeu. O múzeu. V tom múzeu sú exponáty, ktoré sú základom toho múzea. A tie exponáty chceme, aby boli perfektne ošetrené, aby vydržali ďalšie roky, možno ďalšie desaťročia a ďalšie storočia. Takže, prosím vás pekne, my sa tu nebavme o tom, že niekto ide rušiť SNP. Nie, my ideme jednoducho zlepšiť fungovanie múzea SNP. A čo sa týka digitalizácie, tak digitalizácia a digitalizačné centrum pôvodne malo byť v Slovenskej národnej galérii. To, že išlo do Banskej Bystrice, je vecou Petra Pellegriniho, ktorý si ho tam strčil s tým, že v Bratislave nenašli vhodné priestory. Takže o tomto je digitalizačné centrum. A faktom je, že digitalizačné centrum veľmi slušne zarábalo, takže to len k to... to len tomu, k tej informácii o digitalizácii. A áno, súhlasím aj s pánom poslancom Kotlebom, že to, akým bol šéfom Mičev, tak to bola jedna katastrofa. Ten tam naozaj celé roky nemal čo robiť.
Farkašovský, Karol, poslanec NR SR (2017-03-28):
Ďakujem pekne. Ďakujem všetkým kolegom, resp. kolegyni a kolegom za faktické pripomienky. Pani Grausová, hovorili ste o zločinoch, ktoré treba vyšetriť, amnestie tiež treba najskôr vyriešiť z hľadiska právneho a potom aj z hľadiska možnej trestnej zodpovednosti, pokiaľ to právny systém dovolí, samozrejme. Pán Dostál, ja som žil v čase mečiarizmu už ako aktívny človek zhodou okolností v zahraničí. A musel som tam vysvetľovať, v Británii nechápajúcim Britom, čo všetko sa tu dialo v hale na Pasienkoch, na mítingoch (povedané so smiechom), na jednom som aj bol. Bol som z toho, úprimne povedané, zdesený, takže zažil som to na vlastnej koži, keď novinárov bili barlami a odkopli objektív kamery na druhý koniec palubovky. Takže poznám tú emočnú silu toho obdobia veľmi dobre. Názory, pozrite sa, dvadsať rokov tu nikto neriešil tento problém, hovorilo sa o ňom veľa. Teraz sme dospeli k názoru, že ho treba vyriešiť, tak ho vyriešme. Menej hovorme a viac robme. To bude asi najlepšie. Máme tu na stole riešenie, ktoré je pragmatické, ktoré je právne čisté, a myslím si, že urobí dôstojnú a definitívnu bodku za tým. Pokiaľ ide o trestnoprávnu zodpovednosť, nech sa páči, orgány činné v trestnom konaní môžu konať a diskusia verejná v tomto zmysle môže pokračovať ďalej. Ďakujem aj pánovi Klusovi za jeho pripomienku. To je všetko.
Paška, Pavol, predseda NR SR (2014-05-14):
(Hlasovanie.) 132 prítomných, 83 za, 47 sa zdržalo, 2 nehlasovali. Návrh sme schválili.
Jurčík, Ľudovít, poslanec NR SR (2010-12-08):
Vážená pani ministerka, panie poslankyne, páni poslanci, vážení prítomní. Výbor Národnej rady Slovenskej republiky pre hospodárstvo, výstavbu a dopravu ma uznesením č. 78 určil za spravodajcu k vládnemu návrhu zákona o položkách s dvojitým použitím, ma určil ako spravodajcu za gestorský výbor k vládnemu návrhu. Vážený pán predsedajúci, poprosil by som, aby ste k tomuto návrhu otvorili rozpravu.
J. Podmanický, poslanec: (2006-09-07):
Na tajné hlasovanie o návrhu na voľbu členov Rady Slovenskej televízie bolo vydaných a poslanci si osobne prevzali 131 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní na voľbu členov Rady Slovenskej televízie nula poslancov neodovzdalo hlasovacie lístky. Zo 131 odovzdaných hlasovacích lístkov boli 4 neplatné. Zo 127 platných hlasovacích lístkov overovatelia zistili, že pri voľbe Erzsébet Dolník hlasovalo za 45 poslancov, proti 66 poslancov, zdržalo sa hlasovania 16 poslancov. Pri voľbe Pavla Holeštiaka hlasovalo za 81 poslancov, proti 34 poslancov, zdržalo sa hlasovania 12 poslancov. Pri voľbe Jozefa Horvátha hlasovalo za 31 poslancov, proti 69 poslancov, zdržalo sa hlasovania 27 poslancov. Pri voľbe za Naďu Lazarovú hlasovalo za 81 poslancov, proti 33 poslancov, zdržalo sa hlasovania 13 poslancov. Na voľbu členov Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Slovenskej televízie zvolení Pavol Holeštiak a Naďa Lazarová.
M. Číž, podpredseda NR SR: (2007-02-07):
Slovo má pán poslanec Pelegrini. Máte pocit, že ste nestihli, alebo (hlas zo sály)? Dobre. Tak ešte poprosím aj pána poslanca Kahanca, keby ste... Ďakujem. Nech sa páči, pán poslanec Pelegrini.
Žiga, Peter, podpredseda NR SR (2024-05-14):
Vážené pani poslankyne, vážení páni poslanci, budeme pokračovať v popoludňajšom rokovaní 15. dňa 12. schôdze Národnej rady Slovenskej republiky. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach, tlač 291. Prosím spravodajkyňu z výboru pre hospodárske záležitosti, pani poslankyňu Andreu Szabóovú, aby hlasovanie uviedla. Nech sa páči, pani spravodajkyňa. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony , tlač 291.)
Jarjabek, Dušan, poslanec NR SR (2010-12-15):
Ďakujem za slovo, pán predseda parlamentu, poprosil by som členov výboru pre kultúru a médiá, pánov poslancov a pani poslankyne, o jednej výbor pre kultúru a médiá na obvyklom mieste. Poprosil by som o dochvíľnosť, ďakujem za pozornosť.
Laurenčík, Milan, podpredseda NR SR (2021-10-22):
Pán minister, chcete reagovať na faktické poznámky? Ale môžete z miesta alebo keď pôjdete do rozpravy znova, budú na vás reagovať.
V. Veteška, podpredseda NR SR: (2005-06-28):
P. Oremus, poslanec: Pán predsedajúci, pán podpredseda Mikloš, ja som už raz rozprával na tú tému alebo teda snažil som sa s vami komunikovať, na tú tému SPP. Vy ste to dnes otvorili. Vôbec nemám v úmysle sa k tomu nejakým spôsobom vyjadrovať, ale proste musím. Jednoznačne z toho, akým spôsobom bolo privatizované ČPP a ako bolo privatizované SPP. Za Slovenský plynárenský priemysel sme stratili minimálne 70 miliárd korún. Privatizoval sa zhruba taký istý objem majetku ako v ČPP, ale z našej strany iba polovica. Chcem povedať toľko, že načo nám bola privatizácia SPP, z akého dôvodu sme ju robili, keď vy ste v roku 98 v apríli prijali zákon, donútili ste predchádzajúcu vládu prijať zákon a tento parlament prijať zákon o neprivatizovaní strategických podnikov do roku 2004. K 1. máju 99 ste tento zákon zrušili. Okamžite sa nastúpilo na privatizáciu SPP. Urobili sme absolútne netransparentný tender. Vyberalo sa z jedného, od jedného záujemcu. Gaz de France a Ruhrgaz si požičali peniaze na to, aby mohli zaplatiť sumu 127 miliárd korún. Táto republika si nemohla požičať od bánk toľkoto peňazí, aby polovička z toho sa mohla prejesť a polovička sa držať v depozite na riešenie dôchodkovej reformy? Za päť rokov by sme to boli pri súčasných cenách mali naspäť. Alebo sme sa báli pred občanmi vyjsť s tým, že tú cenovú politiku budeme robiť inak, alebo to robiť nevieme tak, ako to spravili títo zahraniční partneri. Je klamstvom to, čo ste povedali vy, asi pred dvomi mesiacmi, keď ste hovorili, že občan sa podieľal na ziskoch SPP iba piatimi percentami. Poviem vám to podľa súvahy a výsledovky k roku 2004, ktorá sa dostala už... (Prerušenie vystúpenia časomierou.)
Ďuriš Nicholsonová, Lucia, podpredsedníčka NR SR (2017-05-18):
Pán poslanec Dostál.
M. Číž, podpredseda NR SR: (2007-06-22):
(Hlasovanie.) Prítomných 140 poslancov, za tento návrh 18 poslancov, proti 61 poslancov, zdržalo sa 61 poslancov. Konštatujem, že tento návrh sme neschválili.
Laurenčík, Milan, podpredseda NR SR (2020-04-07):
Pán poslanec Herák.
J. Burian, poslanec: (2010-01-20):
Predmetný vládny návrh bol doručený poslancom Národnej rady s tým, že vláda požiadala tento návrh prerokovať v skrátenom legislatívnom konaní. Výbor so skráteným legislatívnym konaním súhlasil a prijal uznesenie č. 638 zo dňa 20. januára 2010. Ako spravodajca Národnej rady k tomuto prvému čítaniu si osvojujem stanovisko, že predmetný návrh spĺňa z formálno-právnej stránky všetky náležitosti zákona a rieši závažnú spoločenskú problematiku. Poprosím, pán predsedajúci, otvorte rozpravu.
Kažimír, Peter, podpredseda vlády a minister financií (2013-05-15):
Ja som už skončil, asi máte iné za chvíľu povinnosti. Ďakujem pekne.
Kazda, Radovan, poslanec NR SR (2022-03-22):
Ďakujem. Vážené pani poslankyne, vážení páni poslanci, ja mám len také dve krátke poznámky, ale nechcel som to vo faktickej, tak aby ste mohli reagovať prípadne. Zaujal ma teda ten, to vaše označenie, že, že okupačná zmluva. Vy teda chcete to nazvať okupačnou zmluvou, chcete tu ako, ako, teda deň, ktorý si máme pripomínať. No, mne sa zdá byť, že pojem okupačná zmluva je oxymoron, je to oxymoron. Zmluva je akt dobrovoľný dvoch účastných strán. To určite bezpochyby viete aj vy. Je to zmluva, akákoľvek, ktorá je uzatváraná, je zmluvou dvoch strán a vychádza na základe jednaní a je to dobrovoľný akt. Okupácia, okupácia nie je zmluva na základe, založená na základe súhlasu dvoch strán. My máme pripomienkový jeden deň, spomienkový jeden, deň 21. jún – Deň odchodu okupačných vojsk sovietskej armády z Československa v roku 1991. To naozaj boli okupačné vojská, pretože neexistovala žiadna zmluva o tom, žiadna dohoda, žiaden súhlas vedenie Československej, vtedy Československej republiky, socialistickej republiky s tým, že by takého vojská mohli prísť. Vtedy existovalo jedine jeden pozývací list, ktorý poslali vtedy bez vedomia najvyššieho vedenia strany skutoční, naozaj skutoční zradcovia republiky, ktorí sa snažili nejakým spôsobom zvrátiť demokratizačný vývoj v Československu. To naozaj vtedy bola okupácia. Vieme dobre, že následne to smerovalo k vynúteniu popisu s prítomnosťou týchto vojsk. Tento podpis odmietol teda dať s touto, s tým, s touto dohodou odmietol súhlasiť František Kriegel, ostatní členovia vedenia potom následne teda pripojili tento podpis, ale naozaj že toto bola reálna, naozaj okupácia. Neviem, skúšam si to predstaviť na takom zjednodušenom príklade, samozrejme, nemôžeme to veľmi dávať, veľmi porovnávať. Ale predstavte si, že máte zmluvu na prenájom, povedzme svojej nehnuteľnosti, dohodnete sa s niekým, kto bude, komu budete prenajímať nehnuteľnosť, dohodnete sa tam na podmienkach užívania tejto, tejto nehnuteľnosti, na všetkých podrobnostiach konkrétnych, akým spôsobom bude môcť používať váš byt alebo vašu záhradu. Nazývali by ste takýto akt okupáciou? Veď to je dohoda, to je riadna zmluvná dohoda a žiadna okupácia to nie je. Hovoriť o... (Prerušenie vystúpenia predsedajúcim.)
Jurzyca, Eugen, poslanec NR SR (2014-10-29):
Ďakujem pekne. Pán poslanec Petráš, veľmi dobré postrehy, obidva, odpisy by mali kopírovať životnosť. Súhlasím, ja som ani nechcel kritizovať tých 40 rokov, len tú rýchlosť, akou, akou meníme systém, tých 40 rokov je v poriadku, je to aj tak v zahraničí. Rýchlosť je privysoká podľa mňa. Pokiaľ ide o ten krátkodobý efekt, povedal som krátkodobý, ale bude to tak o 5 až o 10 rokov, čiže opravujem sa, krátkodobý až strednodobý efekt. A s Ľudom Kaníkom si vybavíme inokedy. Ďakujem.
Hrnčiar, Andrej, podpredseda NR SR (2018-12-03):
Reakcia, pán poslanec Antal.
Hlina, Alojz, poslanec NR SR (2015-03-10):
Ďakujem pekne. Na to chcem upozorniť, že naozaj, kolegovia, si šijete na seba bič. Lebo teraz, keď pôjdete k lekárovi a raz tam pôjde každý, hej, raz tam pôjde každý. Každý bude chcieť prípadne ísť k tomu dobrému, nebude chcieť tam dlho čakať a ak niektorí aj máte aj trebárs prípadne tvár a nejaký ten charakter, tak nechcete byť ako bezcharakterný chrapúň, že sa predbehnete, hej? Tak doteraz ste mali možnosť, že ste tu mali únikový modul, že ste si to zaplatili. Teraz ho nemáte. Teraz ho nemáte, i keď máte známeho toho lekára. Teraz musíte zavolať, musíte sa zmanažovať, ten lekár musí vedieť byť manažérom, to znamená, že nemanažuje len vás, aby ste sa nedostali do tej polohy, že nikoho iného nevie zmanažovať, iba vás, to môže byť potom aj zvláštne. Hej? Aj v malom mestečku, aj vo veľkom meste, že aha, pozri, poslanca vedel zmanažovať na určitý čas, ale ja keď som volal, povedal, že sa to nedá. Čiže aj lekár si bude musieť dávať pozor v dnešnej dobe. Tu ešte nie je Severná Kórea, i keď sa tam blížime. Čiže proste, sami ste si ušili na seba bič. Tí, ktorí tam budete chodiť, budete musieť si dávať pozor. Naozaj si budete musieť dávať pozor, ak chcete. Podľa mňa, aj to bolo o niečo noblesnejšie v tom, že ste si to zaplatili. Som si to zaplatil, nemusím sa. Aj tak to niekomu prišlo možno blbé, slušnejšiemu, sa predbehnúť. Ale mohol povedať, aj tí ľudia si povedali, dobre, predbehol sa, ale zaplatil. Teraz nemôžete nikto povedať. Teraz sa len predbehnete na chrapúňa. Na chrapúňa sa predbehnete a budete ešte hovoriť, že jak ste sa zmanažovali. Nechcem sa už opakovať, ušili a ušijete si na seba bič, ktorý sa vám vráti. Raz tam všetci pôjdete, raz sa tam, nechcem povedať, že všetci stretneme, ale raz niekto tam, všetci tam raz prídete. Nie sme všetci na tom tak, že budeme chodiť do Rakúska, kde nás nikto nevidí. Nie sú také ambulancie, kde sa dá aj zadnými dverami, kde vás nikto nevidí. Raz budete musieť ísť okolo tých ľudí a budete sa im musieť pozrieť do očí.
Číž, Miroslav, podpredseda NR SR (2015-01-28):
S reakciou pán poslanec Hraško.
V. Veteška, podpredseda NR SR: (2007-05-18):
Ako prvý, pán poslanec Mikloš, nech sa páči.
Paška, Pavol, predseda NR SR (2012-11-06):
Pán spravodajca? Prerušujem rokovanie o tomto bode programu. Vyhlasujem obedňajšiu prestávku. Budeme pokračovať o 14.00 hod. popoludní novým bodom programu, ktorý sme zaradili, a to je vyslovenie súhlasu alebo nesúhlasu so skráteným legislatívnym konaním. Dobrú chuť. (Prerušenie rokovania o 12.02 hodine.) (Pokračovanie rokovania o 14.00 hodine.)
P. Hrušovský, predseda NR SR: (2004-09-23):
(Hlasovanie.) 145 prítomných, 122 za, 1 proti, 20 sa zdržalo, 2 nehlasovali. (Potlesk.) Návrh sme schválili. V. Horák, poslanec: Pán predseda, tým sme vyčerpali všetky pozmeňujúce návrhy z diskusie a môžeme hlasovať o tom, že postúpime zákon do tretieho čítania.
Tkáčová, Jarmila, poslankyňa NR SR (2010-11-05):
Ďakujem za slovo, pán predseda. Pán kolega Jarjabek, ja už druhý deň sledujem diskusiu vás odborníkov. A ako neodborníka na túto tému, len obyčajného konzumenta služieb verejnoprávnych médií ma zarazila vo vašom vystúpení jedna veta, že vy neviete, čo bude nový subjekt, nová verejnoprávna inštitúcia, vysielať. No mne stačilo prísť k § 3 a ja už mám predstavu, čo bude vysielať. Viete, v zákone o obecnom zriadení sa nerieši, či obecné zastupiteľstvo nechá trávniky pokosiť trikrát alebo päťkrát alebo ako sa bude starať o zeleň. To je kompetencia zastupiteľstva. A takisto je kompetenciou orgánov tejto inštitúcie, aká bude programová skladba. Ja ako neodborník to tak chápem. Mne dokonca ten § 3, ktorý hovorí o poslaní Rozhlasu a televízie Slovenska, sa veľmi páči, pretože my nemáme definíciu verejnoprávnosti, legálnu definíciu, a práve v tomto zákone je táto verejnoprávnosť definovaná ako služba verejnosti a normatívne vymenovaná čo a ako. Napr. sú tu tie slová kľúčové pre poslanie rozhlasu a televízie ako vyváženosť, pluralita, sloboda, zdôrazňuje sa rozmanitosť. Sú tu vymenované zásady, na ktorých bude vysielanie založené, ako demokracia, humanizmus a, čo mňa veľmi potešilo, aj zásada environmentálnej výchovy. Jednu výhradu mám k tejto definícii v odseku 2, kde sa hovorí, že sa bude táto programová služba vykonávať s pocitom spoločenskej zodpovednosti. Môj názor je, že slovo pocit do právnej normy nepatrí, lebo pocit je príliš subjektívny a nedá sa právne nejako zadefinovať alebo vyložiť. Čiže tam by som odporučila toto trošku preformulovať, ale ináč tá definícia verejnoprávnosti, si myslím, je v poriadku.
Bugár, Béla, podpredseda NR SR (2017-03-21):
Vážené panie poslankyne, páni poslanci, pýtam sa, či je všeobecný súhlas, aby pán poslanec... (Súhlasná reakcia pléna.) Nech sa páči, máte predlžený, neviem síce o koľko, ale nech sa páči.
Zmajkovičová, Renáta, podpredsedníčka NR SR (2013-05-29):
Pán poslanec Novotný.
Grendel, Gábor, podpredseda NR SR (2022-05-04):
Ďakujem pekne. Spravodajcom k tomuto bodu je opäť pán poslanec Vladimír Zajačik z výboru pre pôdohospodárstvo a životné prostredie.
Danko, Andrej, predseda NR SR (2017-02-09):
Ďakujem, pani poslankyňa Jurinová.
Nicholsonová, Lucia, podpredsedníčka NR SR (2016-05-18):
Pán poslanec Jurzyca s faktickou.
Danko, Andrej, podpredseda NR SR (2024-09-11):
Ďakujem. Chce sa vyjadriť spravodajca? Nie. Prerušujem rokovanie o tomtom bode programu, súčasne aj rokovanie tejto schôdze a zajtra pokračuje Národná rada o deviatej hodine mimoriadnou schôdzou. Prajem pekný večer. (Prerušenie rokovania o 18.56 hodine.) 169
Hrušovský, Pavol, predseda NR SR (2012-02-29):
Ja som rozumel vystúpeniu pani ministerky tak, že ako ste skôr uviedli, súhlasí s posunutím termínu lehoty účinnosti pôvodného navrhnutého zákona v skrátenom legislatívnom konaní, ktoré predpokladala vláda, že ho prerokujeme skôr, ale nesúhlasí a vyjadrila postoj, že je nad rámec zákona, že sú nad rámec zákona podané dva pozmeňovacie návrhy. (Hlas z pléna.) Tak, tak. Takže to je stanovisko navrhovateľa. Samozrejme, o pozmeňovacích návrhoch v súlade s rokovacom poriadkom podľa § 94, ak navrhovatelia využijú právo vzniesť námietku, Národná rada musí rozhodnúť hlasovaním. Ďalší procedurálny postup bude závisieť od výsledku hlasovania o námietke. Viacej nemám čo k tomu dodať. Poprosím teraz pána spoločného spravodajcu, aby Národnej rade uvádzal hlasovania najskôr zo spoločnej správy a potom návrhy, ktoré boli predložené v rozprave.
Vašečka, Richard, poslanec NR SR (2017-05-17):
Ďakujem pekne. Chcem predniesť návrh týkajúci sa programu, ktorý dodám aj písomne. Chcem navrhnúť v mene spolupredkladateľov pri bode 46, tlač 510, aby sme mohli tento zákon presunúť na ďalšiu schôdzu. Že či je súhlas?
Pellegrini, Peter, predseda NR SR (2015-03-17):
Prezentujme sa a hlasujme o bode 14. (Hlasovanie.) Prítomných 127 poslancov, za 1, proti 77, zdržalo sa 49. Tento bod sme neschválili.
P. Hrušovský, predseda NR SR: (2003-01-14):
Teraz budeme pokračovať prvým bodom schváleného programu 5. schôdze Národnej rady Slovenskej republiky, ktorým je návrh vlády. Prosím pána ministra zdravotníctva, aby sa dostavil do rokovacej sály. Žiadam ministra zdravotníctva... Vážené panie poslankyne, páni poslanci, pristúpime k prerokúvaniu vládneho návrhu zákona, ktorým sa mení a dopĺňa zákon Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov a o zmene a doplnení niektorých zákonov, ktorý prerokúvame ako tlač 121. Prosím teraz, aby z poverenia vlády Slovenskej republiky predmetný návrh zákona uviedol minister zdravotníctva Slovenskej republiky pán Rudolf Zajac. Nech sa páči, pán minister, máte slovo.
Zmajkovičová, Renáta, podpredsedníčka NR SR (2014-10-15):
Pán poslanec Podmanický.
P. Csáky, podpredseda vlády SR: (2002-04-11):
J. Migaš, predseda NR SR: Ďalšiu otázku položila pani poslankyňa Sabolová ministrovi zdravotníctva. (Hlasy v sále.) Pán poslanec Cuper, no! (Hlasy v sále.) Otázku položila pani poslankyňa, nie vy, a dovoľte mi, aby som ju prečítal. Otázka znie: „Je možné zrušiť, resp. dávať návrh na reprivatizáciu zdravotníckeho zariadenia v Pavlovciach nad Úhom z dôvodu nedodržiavania vecného bremena zo strany súčasného vlastníka - lekára?“ Odpovedá minister zdravotníctva, nech sa páči. R. Kováč, minister zdravotníctva SR: Ďakujem pekne. Vážený pán predseda, vážené pani poslankyne, páni poslanci, vážená pani poslankyňa Sabolová, odznelo už v Národnej rade veľa otázok, ktoré sú kladené práve k problematike Pavloviec nad Úhom a viacerí poslanci ma k tejto problematike vyzývali, aby som ju pomohol riešiť. Ja som preto rád, že budem môcť v tejto chvíli odpovedať vlastne všetkým, ktorí sa o toto riešenie snažia touto odpoveďou, ktorá ani mňa, priznám sa, príliš neuspokojuje, ale taký je právny stav. Rozhodnutie o privatizácii Obvodného zdravotného strediska Pavlovce nad Úhom vydala vláda Slovenskej republiky. Kúpnu zmluvu uzatvoril Fond národného majetku, ktorý rieši aj problém dodržiavania zmluvných podmienok uvedených v kúpnej zmluve. Ministerstvo zdravotníctva Slovenskej republiky po uzatvorení kúpnej zmluvy Fondom národného majetku nemá kompetencie na jej zrušenie. Po zistení alebo po vzniku podozrení, že kupujúci porušuje obsah tejto kúpnej zmluvy, konal krajský lekár košický, ktorého sme vyzvali a košický krajský lekár podal podnet na Fond národného majetku o zrušenie zmluvy kvôli nedodržaniu podmienok zmluvy. V tejto veci už konal ako príslušný Fond národného majetku, ktorý nám listom z 25. marca tohto roku pod značkou 6593/02-NG oznámil, že ustanovenie v článku 6, ods. 1 kúpnej zmluvy č. 2068/2001, čo je práve ustanovenie o vecnom bremene, nebolo porušené, a preto nie je dôvod na odstúpenie od zmluvy zo strany Fondu národného majetku. Rovnaké stanovisko zaslal Fond národného majetku aj k petícii občanov obci Pavlovce nad Úhom a Vysoká nad Úhom. Ak mám odpovedať za seba, nepovažujem za etické, aby lekár po privatizácii zdravotníckeho zariadenia bránil poskytovať zdravotnú starostlivosť lekárovi, ktorý v tomto zariadení pracuje. Ako však vyplýva zo stanoviska Fondu národného majetku, nie je možné z právnej stránky tvrdiť, že takáto situácia nastala. Nadobúdateľ zdravotníckeho zariadenia totiž namieta, že stomatológ odmieta podpísať nájomnú zmluvu. Opakujem znovu, že nie som spokojný so stanoviskom Fondu národného majetku, ktoré však je v danom prípade právne relevantné a zdravotníctvo urobilo tie kroky, ktoré sme urobiť mohli. Skončil som. J. Migaš, predseda NR SR: Všetko, pán minister? R. Kováč, minister zdravotníctva SR: Skončil som, áno. J. Migaš, predseda NR SR: Poprosil by som svojho straníckeho kolegu pána poslanca Hoffmanna (Hlasy v sále.) Dobre, dohodnutí. Nech sa páči, pani poslankyňa. Pani poslankyňa – doplňujúca otázka.
Jahnátek, Ľubomír, minister pôdohospodárstva a rozvoja vidieka SR (2015-05-21):
Pán poslanec, myslím si, že treba si prečítať príslušnú pasáž programu rozvoja vidieka ako programu, ktorý stanovuje tú projektovú a neprojektovú podporu v rámci nového programovacieho obdobia pre jednotlivé subjekty podnikajúce v poľnohospodárstve, kde schéma podpory malého a mladého poľnohospodára je definovaná ako komplexná politika. A tá politika spočíva v tom, že ukladá povinnosti členskému štátu Európskej únie, ktoré vyplývajú priamo z nariadenia Európskej únie a plus tam môže dať každý členský štát nejakú pridanú hodnotu, ktorú si musí notifikovať v rámci európskej centrály. Povinnosťou členského štátu z programu rozvoja vidieka bolo, že máme podporiť platbou na jednotkovú plochu mladého poľnohospodára výraznejšie, ako je bežný poľnohospodár. V našom prípade bude táto podpora na hektár o 60 euro vyššia, ako je pre iné typy podnikajúcich v poľnohospodárstve. Druhá podpora, ktorá je už na vôli členského štátu, je, aký finančný príspevok štát poskytne alebo nastaví tento typ politiky v rámci finančného nenávratného zdroja, kde Európska komisia nedávala nejaké konečné čísla. My sme túto výšku stanovili na úroveň 50-tisíc euro ako štartovný kapitál s tým, že 75 % dostane takýto mladý začínajúci poľnohospodár na začiatku po schválení svojho podnikateľského zámeru, respektíve po certifikácii cez platobnú agentúru. Čiže to je ten prvý vstup poľnohospodárskej platobnej agentúry, jednoducho bez toho to nepôjde. Ďalšou pridanou hodnotou, ktorú súčasná vláda Roberta Fica a ministerstvo pôdohospodárstva vložilo do politiky podpory mladých poľnohospodárov, je, že nad rámec všetkých povinností sme povedali, že poľnohospodár mladý začínajúci nemôže podnikať bez pôdy, lebo jedinečnosť tohto odvetvia je, že bez pôdy tu nemôže v podstate nikto vykonávať klasickú poľnohospodársku činnosť. Tak sme aj povedali, štát má k dispozícii 380-tisíc ha pôdy, ktorú spravuje Slovenský pozemkový fond, tak sme vyčlenili zhruba 11-tisíc ha v tomto štádiu na to, aby sme ju rozdelili začínajúcim mladým a malým poľnohospodárom ako zdroj a základ na to, aby mohol ďalej rozvíjať svoju podnikateľskú činnosť. Ale aby sa nestalo, že jednoducho každý, kto pôjde okolo pozemkového fondu, si bude žiadať vzhľadom na to, že má menej ako 40 rokov, pôdu z pozemkového fondu na základe schémy podpory, sme povedali, musí tam byť určitá záruka, musí tam byť určitý podnikateľský zámer, ktorý musí nejaká inštitúcia odobriť. Vzhľadom na to, že vyplácaním poľnohospodárskych prostriedkov je poverená platobná agentúra, tak PP-áčka je menovaná a definovaná ako tá inštitúcia, ktorá bude schvaľovať ten podnikateľský zámer, čiže nemôže Slovenský pozemkový fond skôr vydať pôdu pre malého alebo začínajúceho poľnohospodára, pokiaľ nebude mať certifikát od platobnej agentúry, aby mu táto pôda mohla byť vydaná. A takto je definovaný aj zákon. Ďakujem pekne, skončil som.
J. Laššáková, poslankyňa: (2009-12-09):
Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky,  ústavnými zákonmi a inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná, nebude mať dopad na štátny rozpočet, rozpočet obcí alebo rozpočty vyšších územných celkov. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu zákona nie je upravená v práve Európskych spoločenstiev, v práve Európskej únie ani v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Osobitná časť dôvodovej správy obsahuje odôvodnenie ustanovení návrhu zákona. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1381 zo 16. novembra 2009 podľa § 74 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory: ústavnoprávny výbor a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 27. januára 2010 a v gestorskom výbore do 29. januára 2010. Prosím, pán podpredseda, otvorte rozpravu.
Hrnčiar, Andrej, podpredseda NR SR (2019-01-29):
Pán poslanec Krajčí.
Baránik, Alojz, poslanec NR SR (2022-10-04):
Ďakujem, pán predseda. V rozprave vystúpili dvaja poslanci, pozmeňujúci návrh podal poslanec Svrček. Keďže uplynulo 48 hodín od podania, nie je potrebné skracovať lehotu. Najprv pristúpime k hlasovaniu o pozmeňujúcich návrhoch zo spoločnej správy. Dajte, prosím, hlasovať o jednom bode, gestorský výbor odporúča schváliť.
Vaľová, Jana, poslankyňa NR SR (2010-07-08):
Sľubujem. (Potlesk.)
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 3 poslanci, proti 54 poslancov, zdržalo sa 69 poslancov. Konštatujem, že tento návrh sme neschválili. Nech sa páči.
Kollár, Boris, predseda NR SR (2022-12-22):
Prosím, prezentujme sa a hlasujme. (Hlasovanie.) Prítomných 136 poslancov, za 136. Uvedený návrh sme schválili.
Danko, Andrej, predseda NR SR (2018-01-30):
Ďakujem. Na vystúpenie pána poslanca jedna faktická. Uzatváram možnosť prihlásenia s faktickými. Pán poslanec Uhrík.
B. Bugár, podpredseda NR SR: (2005-06-28):
K. Mitrík, poslanec: Vážený pán predseda vlády, doplním vaše vystúpenie o informácie vo vzťahu v oblasti zamestnanosti. Musím súhlasiť s vami, že pán Robert Fico je s pravdepodobnosťou hraničiacou s istotou klamár ako docent práva. Pretože ak by seriózne narábal so štatistickými údajmi, čo teda musím povedať, že je jeho slabina, bude sa musieť výrazne v tomto zlepšiť, tak by nemohol šíriť skutočne, opakujem toto slovo, ktoré tu bolo povedané už niekoľkokrát , demagógiu a môžem povedať, že červenú demagógiu, výrazne červenú, ktorá sa leskne. Podľa zverejnených údajov Eurostatu nezamestnanosť na Slovensku v apríli tohto roku klesla na 15,6 %, pričom tento pokles patrí v porovnaní s krajinami Európskej únie k najdynamickejším. Zhodný pozitívny, klesajúci trend miery nezamestnanosti sa prejavuje aj vo vývoji mier v nezamestnanosti vykazovaných podľa rozdielnych štatistík, čo tu bolo pranierované, že teda sú to klamstvá. Chcem poukázať na to, že Eurostat, Ústredie práce, Štatistický úrad, ale aj kĺzavý priemer Ústredia práce očistený od sezónnych vplyvov hovorí jasne, že trend je klesajúci, že trend je klesajúci v tom smere, že interval klesania sa nachádza v rozpätí od 15,5 po 11,8 % miery nezamestnanosti. Čiže slová, ktoré tu hlásal pán premiér, sú pravdivé, že docent Fico je klamár.
P. Hrušovský, predseda NR SR: (2004-06-14):
(Hlasovanie.) 132 prítomných, 126 za návrh, 6 sa zdržalo. Návrh sme schválili. Prosím ďalšie návrhy.
Glváč, Martin, podpredseda NR SR (2018-10-23):
Ďakujem. S faktickými poznámkami štyria poslanci, končím možnosť prihlásiť sa. Pani poslankyňa Remišová.
Grendel, Gábor, podpredseda NR SR (2020-11-24):
Ďakujem, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden, pán poslanec Habánik. Končím možnosť prihlásiť sa ústne do rozpravy. Nech sa páči, pán poslanec, máte slovo.
Vašečka, Richard, poslanec NR SR (2015-10-30):
Ďakujem pekne. Mňa z prejavu pána poslanca Matoviča zaujala tá časť, keď hovoril, že neurobili ste nič. Pretože jedna vec je taká tá pozitívna, že apelujeme na to, čo sa stalo zlého a za čo treba niesť politickú zodpovednosť, a druhá je tá negatívna, čo sa neurobilo. Ja ako učiteľ niekedy, keď som oslovil niektorého zo študentov, ktorý sa akoby tak zašíval, tak on sa bránil takým obligátnym, že: „Veď ja som nič neurobil.“ „No ale ty nie si v škole, priateľu, na to, aby si nič neurobil, ale na to, aby si urobil to, čo je správne a dobré.“ Takže tá zodpovednosť je tu dôležitá a naozaj nestačí neurobiť nič. Navyše, bohužiaľ, také sa ani nedeje. Udialo sa mnoho závažných pochybení, ktoré tu boli zopakované, ale mnohé veci, ktoré sú také pálčivé, boli tu príklady Žiliny, kde bývam, Košíc, kde je táto situácia naozaj veľmi vážna. Takže ďakujem za to upozornenie na tieto veci a tiež sa pripájam k tomu, naozaj za toto treba niesť zodpovednosť. Ďakujem.
Grendel, Gábor, podpredseda NR SR (2020-04-23):
Pán poslanec Kašper.
P. Hrušovský, predseda NR SR: (2004-10-28):
(Hlasovanie.) 138 prítomných, 110 za, 28 proti. Body 1, 3, 5 z informácie sme neschválili. M. Abelovský, poslanec: Teraz dajte, pán predseda, hlasovať o bodoch 2 a 4 spoločne.